Diari Oficial de la Generalitat Valenciana


Sumari del DOGV 8348, del 27-07-2018 (2018/7425)

RESOLUCIÓ de 24 de juliol de 2018, del conseller d'Educació, Investigació, Cultura i Esport, per la qual s'estima el recurs de reposició interposat pel centre privat concertat Pureza de María, de València, contra la Resolució de 12 de juny de 2018, de la Conselleria d'Educació, Investigació, Cultura i Esport.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8348

Data del DOGV
:   27-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7425


Data del document
:   24-07-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 24 de juliol de 2018, del conseller d'Educació, Investigació, Cultura i Esport, per la qual s'estima el recurs de reposició interposat pel centre privat concertat Pureza de María, de València, contra la Resolució de 12 de juny de 2018, de la Conselleria d'Educació, Investigació, Cultura i Esport. [2018/7425]  
Vist l'expedient que es tramita com a conseqüència del recurs de reposició interposat contra la Resolució de 12 de juny de 2018, del conseller d'Educació, Investigació, Cultura i Esport, presentat pel titular del centre docent privat concertat Pureza de María, de València, amb codi 27615104, dicta la present resolució, sobre la base dels següents:  
  
  
Antecedents de fet  
Primer. D'acord amb l'article 2 del Decret 6/2017, de 20 de gener, del Consell, pel qual s'aprova el Reglament de concerts educatius a la Comunitat Valenciana i es convoca el procés general d'accés o renovació, el centre va presentar sol·licitud de concert per a la modificació d'1 unitat de 4 anys d'Educació Infantil i 1 unitat de 5 anys d'Educació Infantil, de manera que el centre quedara concertat amb un total de 8 unitats en l'esmentada etapa (2 unitats de 3 anys, 3 unitats de 4 anys i 3 unitats de 5 anys).  
Segon. La Direcció General de Centres i Personal Docent va tramitar el corresponent expedient, en el qual consta informe de la Direcció General de Política Educativa, de data 20 d'abril de 2018, en el qual es conclou que procedeix desestimar l'esmentada sol·licitud pels motius M2 («Les necessitats d'escolarització de la zona són ateses pels centres públics i/o privats concertats, sense que la incorporació/ampliació/pròrroga sol·licitada cobrisca necessitats d'escolarització, articles 116.1 de la Llei orgànica 2/2006, de 3 de maig, i 21.2 del Reial decret 2.377/1985, de 18 de desembre»); M8 («Està prevista la supressió d'unitats, l'extinció de l'autorització dels ensenyaments o del centre»); i M14 («L'escolarització no és obligatòria. No existeix necessitat de concert»).  
Tercer. Amb data 20 d'abril de 2018, el director general de Centres i Personal Docent emet un informe en el qual proposa la desestimació de la sol·licitud del centre de concert educatiu d'1 unitat addicional d'Educació Infantil de 4 anys i 1 unitat addicional d'Educació Infantil de 5 anys, pels motius ja expressats; el centre concertat queda per al curs 2018-2019 amb 2 unitats de 3 anys, 2 unitats de 4 anys i 2 unitats de 5 anys.  
Quart. L'interessat presenta escrit d'al·legacions el 2 de maig de 2018 i sol·licita que es concerten 8 unitats per a l'etapa d'Infantil pel període comprés entre els cursos de 2018-2019 a 2020-2021.  
Cinqué. La Resolució de 12 de juny de 2018, de la Conselleria d'Educació, Investigació, Cultura i Esport, confirma l'informe proposta del director general de Centres i Personal Docent, en el qual queda el concert per al centre configurat amb 2 unitats de 3 anys, 2 unitats de 4 anys i 2 unitats de 5 anys, per al curs 2018-2019.  
Sisé. El 28 de juny 2018, l'interessat presenta recurs de reposició contra la Resolució de 12 de juny de 2018, del conseller d'Educació, Investigació, Cultura i Esport, en el qual sol·licita el concert educatiu de la tercera aula d'Educació Infantil 4 anys per al pròxim curs 2018-2019, de manera que el centre quede configurat amb 8 unitats concertades en aquesta etapa en el curs escolar 2019-2020 fins a la finalització del curs 2020-2021.  
Als anteriors fets els són aplicables els següents  
  
Fonaments de dret  
Primer. El recurs ha sigut interposat dins del termini i en la forma escaient per qui està legitimat per a això, sent el conseller competent en matèria educativa l'òrgan per a conéixer-lo, de conformitat amb els articles 112, 114, 123 i 124 de la Llei 39/2015, d'1 d'octubre, del procediment administratiu comú de les administracions públiques; la Llei 5/1983, de 30 de desembre, del Consell, i el Reglament orgànic i funcional de la Conselleria d'Educació, Investigació, Cultura i Esport, aprovat pel Decret 186/2017, de 24 de novembre, del Consell.  
Segon. L'article 16 del Reial decret 2.377/1985, de 18 de desembre, pel qual s'aprova el Reglament de normes bàsiques sobre concerts educatius estableix que: «Pel concert educatiu, el titular del centre s'obliga a tindre en funcionament el nombre total d'unitats escolars corresponents al nivell o nivells d'ensenyament objecte del concert. Així mateix, s'obliga a tindre una relació mitjana alumnat/professorat per unitat escolar no inferior a la que l'Administració determine, tenint en compte l'existent per als centres públics de la comarca, municipi, o, si escau, districte en què estiga situat el centre.»  
  
Tercer. La Resolució de 26 de febrer de 2018, del director general de Política Educativa, per la qual es fixa la relació mitjana alumnat/professorat per unitat escolar a què es refereix per als concerts generals l'article 16 del Reglament de normes bàsiques sobre concerts educatius, estableix en el seu annex III la ràtio per a la localitat de València, i fixa en 18 la ràtio per a l'etapa d'Educació Infantil.  
De les dades obrants en el programa ITACA es desprén que la ràtio del centre en l'esmentada etapa d'Educació Infantil és de 23.  
Per tant, sent que la ràtio del centre és superior a l'exigible, és procedent estimar el recurs de reposició presentat i, en conseqüència, la sol·licitud de concert progressiu amb caràcter definitiu, de la tercera unitat de 4 anys per al curs escolar 2018-2019 i de la tercera unitat de 5 anys per al curs escolar 2019-2020, de manera que a partir d'aquest últim curs i fins a la pròxima renovació general el centre quede concertat amb 8 unitats en l'etapa d'Educació Infantil.  
Per l'anteriorment exposat, vista la proposta del director general de Centres i Personal Docent i de conformitat amb aquesta, resolc:  
  
  
Únic  
Estimar el recurs de reposició interposat pel centre concertat Pureza de María, de València (codi 90546621), contra la Resolució de 12 de juny de 2018, de la Conselleria d'Educació, Investigació, Cultura i Esport, i per això, concertar progressivament, amb caràcter definitiu, la tercera unitat de 4 anys per al curs escolar 2018-2019 i la tercera unitat de 5 anys per al curs escolar 2019-2020, de manera que partir d'aquest últim curs i fins a la pròxima renovació general el centre quede concertat amb 8 unitats en l'etapa d'Educació Infantil.  
  
  
Contra la present resolució, que posa fi a la via administrativa, els interessats podran interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació d'aquesta. Tot això de conformitat amb l'article 114 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 24 de juliol de 2018. El conseller d'Educació, Investigació, Cultura i Esport: Vicent Marzà Ibáñez.